
Παρασκευή, 07 Αυγούστου 2026

ΔΕΛΤΙΟ ΤΥΠΟΥ

Συλλήψεις για παράβαση του νόμου «Περί εξαρτησιογόνων ουσιών» στην Αλεξανδρούπολη και στην Καβάλα – Διάσωση αλλοδαπών στη Λευκάδα – Συνέχεια ενημέρωσης σχετικά με τον εντοπισμό 42 αλλοδαπών στην Ιεράπετρα - Συνέχεια ενημέρωσης σχετικά με τον εντοπισμό 47 αλλοδαπών στην Ιεράπετρα - Συνέχεια ενημέρωσης σχετικά με τον εντοπισμό και διάσωση 40 αλλοδαπών στην Ιεράπετρα - Διακομιδή ασθενούς 

Τις μεσημβρινές ώρες της 06-08-2026, στελέχη τις Περιφερειακής Ομάδας Δίωξης Ναρκωτικών (ΠΟΔΙΝ/ΛΣ-ΕΛ.ΑΚΤ) του Κεντρικού Λιμεναρχείου Αλεξανδρούπολης, προέβησαν στη σύλληψη 44χρονου ημεδαπού για παράβαση του Ν. 4139/2013 «περί εξαρτησιογόνων ουσιών».
Ειδικότερα, σε έλεγχο που πραγματοποιήθηκε στον επιβατικό λιμένα τις Αλεξανδρούπολης, τα εν λόγω στελέχη, με τη συνδρομή σκύλου ανίχνευσης ναρκωτικών ουσιών τις Υ.Α. Αλεξανδρούπολης «ΛΑΪΚΑ», εντόπισαν τον ανωτέρω να έχει στην κατοχή του μία (01) νάιλον συσκευασία, η οποία περιείχε ποσότητα κατεργασμένης κάνναβης συνολικού μεικτού βάρους 2,47 γραμμαρίων.
Από το Κεντρικό Λιμεναρχείο Αλεξανδρούπολης που διενεργεί την προανάκριση, κατασχέθηκε η ανωτέρω ποσότητα ναρκωτικών ουσιών, η οποία πρόκειται να παραδοθεί στο αρμόδιο Τμήμα Χημικών Υπηρεσιών.
Επίσης, τις μεσημβρινές ώρες τις 06-08-2026, στελέχη του Γραφείου Δίωξης Ναρκωτικών του Κεντρικού Λιμεναρχείου Καβάλας, προέβησαν στη σύλληψη 30χρονου ημεδαπού για παράβαση του Ν. 4139/2013 «περί εξαρτησιογόνων ουσιών».
Ειδικότερα, σε έλεγχο που πραγματοποιήθηκε στον επιβατικό λιμένα της Κεραμωτής, τα ανωτέρω στελέχη εντόπισαν στην κατοχή του 30χρονου μία (01) νάιλον συσκευασία, η οποία περιείχε ακατέργαστη κάνναβη συνολικού μεικτού βάρους 4,9 γραμμαρίων.
Τέλος, τις μεσημβρινές ώρες χθες, στελέχη του Γραφείου Δίωξης Ναρκωτικών του Κεντρικού Λιμεναρχείου Καβάλας, προέβησαν στη σύλληψη 42χρονου ημεδαπού για παράβαση του Ν. 4139/2013 «περί εξαρτησιογόνων ουσιών» και του Ν. 5222/2025 «Εθνικός τελωνειακός Κώδικας».
Ειδικότερα, σε έλεγχο που πραγματοποιήθηκε στο  λιμένα της Κεραμωτής, πριν την επιβίβασή του σε επιβατηγό οχηματαγωγό πλοίο με προορισμό τη νήσο Θάσο, εντοπίστηκε ο 42χρονος, στην κατοχή του οποίου βρέθηκαν και κατασχέθηκαν: 
· δύο (2) αυτοσχέδια τσιγάρα, περιέχοντα μείγμα καπνού και ακατέργαστης κάνναβης,
· μία (1) νάιλον διαφανή συσκευασία, περιέχουσα ακατέργαστη κάνναβη, μικτού βάρους δύο δεκάτων του γραμμαρίου (0,2 γραμ.),
· έναν (1) πλαστικό τρίφτη, με υπολείμματα ακατέργαστης κάνναβης και
· μία (1) νάιλον διαφανή συσκευασία, περιέχουσα χύμα καπνό, χωρίς να φέρει ταινία του ειδικού φόρου κατανάλωσης, συνολικού μικτού βάρους επτακοσίων είκοσι επτά (727) γραμμαρίων. 
Από το Κεντρικό Λιμεναρχείο Καβάλας που διενεργεί την προανάκριση, κατασχέθηκε η ανωτέρω ποσότητα ναρκωτικών ουσιών, η οποία πρόκειται να παραδοθεί στο αρμόδιο Τμήμα Χημικών Υπηρεσιών.

*****

[bookmark: _GoBack]Τις μεσημβρινές ώρες χθες, ενημερώθηκε η Λιμενική Αρχή Νυδρίου για περιστατικό εισροής υδάτων σε εκμισθούμενο σκάφος, με πέντε (05) αλλοδαπούς επιβαίνοντες (υπηκόους Ρουμανίας), στη θαλάσσια περιοχή «ΜΑΔΟΥΡΗ», ύστερα από έντονα καιρικά φαινομένα (μπουρίνι). Αμέσως, στο σημείο μετέβη ένα Περιπολικό σκάφος Λ.Σ.-ΕΛ.-ΑΚΤ. και το ταχύπλοο (Τ/Χ) «ΠΟΣΕΙΔΩΝ» Τ.Λ. 106, στο οποίο μετεπιβιβάστηκαν οι πέντε αλλοδαποί. Στη συνέχεια, πραγματοποιήθηκε απάντληση καυσίμων και υδάτων από το εν λόγω σκάφος και με τη συνδρομή έτερων σκαφών κατέπλευσε με ασφάλεια στο λιμένα Νυδρίου. Από το Α’ Λιμενικό τμήμα Νυδρίου του Λιμεναρχείου Λευκάδας απαγορεύτηκε ο απόπλους του σκάφους, ενώ από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση. 

*****

Συνέχεια ενημέρωσης:
Αναφορικά με τον εντοπισμό 42 αλλοδαπών στην παραλία του οικισμού «ΓΡΑ ΛΥΓΙΑ» Ιεράπετρας τις πρωινές ώρες της 05.08.2026, συνελήφθη ένας 17χρονος αλλοδαπός (υπήκοος Ν. Σουδάν) για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 36 του Π.Κ. «Έκθεση». Ο 17χρονος αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα. Προανάκριση διενεργείται από το Λιμεναρχείο Ιεράπετρας.

*****
Συνέχεια ενημέρωσης:
Αναφορικά με τον εντοπισμό 47 αλλοδαπών στην παραλία του «ΒΑΤΟΣ» Ιεράπετρας τις μεσημβρινές ώρες της 05.08.2026, συνελήφθη ένας 18χρονος αλλοδαπός (υπήκοος Ν. Σουδάν) για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 36 του Π.Κ. «Έκθεση». Ο 18χρονος αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα. Προανάκριση διενεργείται από το Λιμεναρχείο Ιεράπετρας.

*****


Συνέχεια ενημέρωσης:
Αναφορικά με τον εντοπισμό και διάσωση 40 αλλοδαπών στη θαλάσσια περιοχής 15ν.μ. νότια της Ιεράπετρας τις πρώτες πρωινές ώρες της 06.08.2026, συνελήφθη ένας 27χρονος αλλοδαπός (υπήκοος Σουδάν) για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 36 του Π.Κ. «Έκθεση». Ο 27χρονος αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα. Προανάκριση διενεργείται από το Λιμεναρχείο Ιεράπετρας.

*****

Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκε η παρακάτω διακομιδή ασθενούς, ο οποίος έχρηζε άμεσης νοσοκομειακής περίθαλψης:
-6χρονου, από το λιμάνι της Φολεγάνδρου στο λιμάνι της Θήρας, με το Ε/Γ – Τ/Ρ «ΣΗ ΣΤΑΡ» Ν. ΘΗΡΑΣ 68. 

